Document ID: 31990R2573

*****
ΚΑΝΟΝΙΣΜΟΣ (ΕΟΚ) αριθ. 2573/90 ΤΗΣ ΕΠΙΤΡΟΠΗΣ
της 5ης Σεπτεμβρίου 1990
για πλήρη αναστολή ορισμένων δασμών που εφαρμόζονται από την Κοινότητα των Δέκα στις εισαγωγές από την Ισπανία και την Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,και ιδίως το άρθρο 75 παράγραφος 4 και το άρθρο 243 παράγραφος 4,
Εκτιμώντας:
ότι, η πράξη προσχώρησης της Ισπανίας και της Πορτογαλίας στην Κοινότητα προβλέπει τη δυνατότητα ολικής αναστολής των δασμών για τα γεωργικά προϊόντα που αποτελούν αντικείμενο συναλλαγών μεταξύ αυτών των δύο κρατών μελών και της Κοινότητας των Δέκα·
ότι οι διατάξεις της πράξης προσχώρησης προβλέπουν τη σταδιακή κατάργηση, κατά τη διάρκεια της μεταβατικής περιόδου, των δασμών για τις συναλλαγές προϊόντων που υπάγονται στο παράρτημα ΙΙ της συνθήκης· ότι, αυτή η σταδιακή κατάργηση συνεπάγεται μείωση των δασμών αυτών ώστε, σε δεδομένη στιγμή, το επίπεδο των δασμών αυτών να καθιστά οικονομικώς αδικαιολόγητη την είσπραξή τους· ότι πρέπει να ανασταλεί πλήρως η είσπραξη των δασμών αυτών από την Κοινότητα των Δέκα όταν το επίπεδο αυτό φτάσει τουλάχιστον το 2 %·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπής διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Όταν οι δασμοί ανέλθουν σε επίπεδο τουλάχιστον 2 %, η είσπραξή τους αναστέλλεται πλήρως από την Κοινότητα των Δέκα κατά τις εισαγωγές από την Ισπανία και την Πορτογαλία για τα προϊόντα που αναφέρονται στο παράρτημα ΙΙ της συνθήκης, με εξαίρεση τα προϊόντα που αναφέρονται στον κανονισμό (ΕΟΚ) αριθ. 3796/81 του Συμβουλίου (1).
2. Η παράγραφος 1 εφαρμόζεται τηρουμένων των αναλογιών, στους ειδικούς δασμούς που δεν υπερβαίνουν το 2 % κατ' αξία.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Σεπτεμβρίου 1990.

Labels: 3
18
6